Hallgrímur Pétursson sýknaður af HÍ og tölvan biluð hjá Páli

RÚV heldur því fram, að ekkert gyðingahatur sé að finna í Passíusálmunum. Þetta gerir RÚV, þó svo að Páll Magnússon segist ekki hafa fengið bréf frá Simon Wiesenthal stofnuninni í Los Angeles, þar sem því er haldið fram af gyðinglegum guðfræðingi, að gyðingahatur sé í Passíusálmunum.

Föstudaginn 24.vfebrúar kl. 18:35 hélt RÚV því fram að Páll Magnússon hafi ekki fengið margumrætt bréf SWC, sem hefur verið svo umtalað í dag, að neðri helmingurinn af Ísraelshataranum og ungviðisdýrkandanum Jóni Baldvini hefur fengið stundarfrið. En þetta er afar furðulegt, því kl. 15:47 að íslenskum staðartíma í dag, sendi SWC bréf sitt aftur til Páls á netfang hans pall.magnusson@ruv.is . En tölvan hjá Páli Magnússyni segir greinilega "lok lok og lás og allt í stáli, lokað fyrir Páli".

Dr. Margrét Eggertsdóttir, sérfræðingur í Hallgrími, „útgefandi" hans og formaður listafélags Hallgrímskirkju tjáði Íslendingum frá því í síðdegisútvarpinu á RÚV, að það væri ekkert gyðingahatur í Passíusálmunum. Haft er eftir þessari fræðikonu að: „Hallgrímur er að segja þessa sögu á sinn hátt og mér finnst þetta mjög ómaklegt vegna þess að hann túlkar hana einmitt þannig að hann setur sig í spor margra sem þarna koma við sögu," segir Margrét. Skáldið setji sig meðal annars í spor gyðinga. „Þannig að það er alls ekki í anda Hallgríms að fara að skella skuldinni á einhvern hóp eins og gyðinga."

Margrét, sem greinilega veit ekki hvað skrifað hefur verið um gyðingahatur (antijúdaisma) lúterskrar guðfræði á 17. öld, sem Passíusálmarnir eru hluti af, telur að Hallgrímur hafi sett sig í skó gyðinga meðan gyðingar líta svo sannarlega öðruvísi á málin. Kannski er Margrét Eggertsdóttir ein af þeim sem veit betur hvað gyðingahatur er, en þeir sem verða fyrir því?

Ætli Páll svari SWC? Hann er búinn að fá póstinn frá Rabbi Cooper tvisvar. Kannski er tölvukerfið bilað hjá honum Páli Magnússyni, sem skýrir kannski hvernig tekið er á kvörtunum yfir fréttaflutningi RÚV.

Fyrri ummæli:
Þú getur beðið um staðfestingu á að pósturinn hafi skilað sér og aðra þegar Páll les hann. En svona póst á að senda í ábyrgðarpósti. Menn geta falið sig bakvið allan fjandann þegar kemur að tölvupósti.Ég hélt að svona merk stofnun léti ekki hanka sig á svona barnaskap.

Eigum við nú að fara að breyta eða hætta að lesa passíusálmana fyrir einhverja öfgamenn út í heimi. Þeim kemur ekkert við hvað við lesum. Börnin okkar fá ekki þiggja Nýja Testamentið, ekki má viðhafa kristilega ummfjöllun í barnaskólum okkar, nú þetta síðasta að Passíusálmarnir séu uppfullir af gyðingahatri. Svo kvarta múslimar yfir því að þeir fái ekki lóð á besta stað í bænum fyrir mosku. Mér finnst þetta ganga út í öfgar, þjóðin er að stærstum hluta til kristin og hefur verið það síðustu þúsund ár, og ef það fólk sem kemur hingað veit það ekki,ber því fólki sem tekur á móti því,að upplýsa um það og að við eru ekki tilbúin að taka upp múslima eða gyðingtrú fyrir það, að minnsta kosti ekki ég og mínir.

||

Því betur sem ég kynnist síonismanum því skýrari verður það í mínum huga að s.k. gyðingahatur er ein helsta næring síonismans. Gyðingahatur í Evrópu byggði áður fyrr á bábiljum um þátt gyðinga í krossfestingu Jesú. Trúarofsi byggir ætíð á bábiljum, fordómum og vanþekkingu. Nú er sem betur fer ekki mikill grundvöllur fyrir hið gamla gyðingahatur í þokkalega upplýstu samfélagi. Þá eru góð ráð dýr fyrir síonista - þá skortir næringuna sem gyðingahatrið gaf. Vílhjálmur og aðriri síonistar hafa því tekið upp þann sig að finna gyðingahatur í hverju skoti. Nú skal grafið upp hið gamla ef ekki gengur betur. Passíusálmarnir skulu brennimerktir og Páll Magnússon skal gjöra svo vel að fjarlægja þá af dagskrá RÚV að eilífu. Er það sigur fyrir umburðarlyndi og mannréttindi í heiminum? Eða er það liður í herferð síonista til þess að gera alla umfjöllun um framferði síonista ómerka?

Þegar síonistar hrópa gegn öðrum í nafni umburðalyndis og mannréttinda þá er það ansi holur tónn sem heyrist.

Svo lengi sem síonistar halda áfram árásum sínum gegn Palestínumönnum er ekkert að marka upphrópanir þeirra um ávirðingar annarra. Þeir eiga næg verkefni fyrir höndum í eigin garði.

||

Þeir hagsmunir sem Wiesenthal stofnunin berst fyrir eru allt aðrir en að eltast við kveðskap sveitaprests á Íslandi upp úr 1600. Það er ótrúlegur prakkaraskapur að nokkur skuli taka það upp hjá sér að siga þeim á Hallgrím Pétursson og draga þannig tennurnar úr starfsemi þeirra, eins og hún hefur verið í gegnum tíðina. Vilji "postdoctorate nemandi" í Köben koma sjálfum sér á framfæri, þá gæti hann alveg eins dansað nakinn á göngustígnum úti hjá Langelinjepaviljongen :-)

||

Vilhjálmur Örn, þú ættir að skammast þín fyrir að rægja íslenskan menningararf í útlöndum. Kröfur um ritskoðun og bókabrennur dynja á hinum ennþá frjálsu Vesturlöndum. Svona endalaus yfirgangur getur ekki annað en endað með ósköpun, spyrni menn ekki fast við fótum.

||

Flosi Kristjánsson, ég varð doktor árið 1992 og er því ekki "postgraduate" lengur. Svona fer þetta niðurávið, þótt maður hafur titil upp á að vera alvitur. En njóttu bara gyðingahatursins ef þú er þannig innréttaður. Ef þú færð næringu og lífsfyllingu af þessu þá þú um það. Af hverju á ég annar að striplast á göngustígnum úti viðLangelinje? Gerir þú það þegar þú hleypur um stíga Reykjavíkur?

Gústaf Níelsson, er það ritskoðun og bókabrenna að biðja RÚV um að íhuga opinbera lesningu á 17. aldar sálmum sem innihalda illmennsku og hatur? Ósköp ertu fast tjóðraður við steininn. Nýlega vændir þú mig um að vera drykkjumann, núna er ég orðinn bókabrennumaður. Mikið bjátar á. Hefur þú innistæðu fyrir öllum þessum harmi.

||

Gústaf, síðast er ég vissi var Los Angeles frjáls.

Ummæli:
Gyðingar þurfa ekki á því að halda að leita uppi ímyndaða óvini, nógum er samt af að taka. Við vinir Ísraels munum þó fyrr láta af vináttu við ykkur en að láta banna það sem okkur er heilagast. - Hættu!

Verkefni: Hvatning
Merking: Engin hvatning